December 25.

Karácsony,  Jézus születésének ünnepe. (Kivételt jelentenek azok az ortodox egyházak, amelyek a régi Julián naptárt, az ónaptárt használják.)

Névnapok: Eugénia + Anasztáz, Anasztázia, Génia, Kabos, Karácson, Nasztázia, Nerella, Nerina, Nikodémusz, Noel, Nyeste, Zseni

Események

Politikai események
 800 – III. Leó pápa Rómában császárrá koronázza I. Károly frank uralkodót, s ezzel a római császárok jogutódjának nyilvánítja
 967 – I. Ottó német-római császár társcsászárrá koronáztatja fiát, II. Ottót
 1000 – I. Istvánt magyar királlyá, Gizellát pedig királynévá koronázzák Székesfehérvárott vagy Esztergomban
 1003 – XVIII. János pápa hivatalába lép
 1046 – II. Kelemen pápa néven felszentelik Suidger von Morslebent
 1046 – II. Kelemen pápa Rómában császárrá koronázza III. Henriket, aki véget vetett a pápai trón körüli viszályoknak
 1066 – Hódító Vilmost megkoronázzák Anglia uralkodójának. 
 1559 – Giovanni Angelo de'Medici di Marignano IV. Piusz pápa néven hivatalába lép.
 1522 – Oszmán-török csapatok megszállják Rodoszt.
 1745 – Poroszország és Ausztria megköti a drezdai békét, amely lezárja a második sziléziai háborút.
 1775 – A brit parlament embargót hirdet a lázadó észak-amerikai gyarmatok ellen.
 1848 – Bem tábornok bevonul Kolozsvárra, ezzel kettészakítja Puchner császári tábornok erdélyi hadseregét.
 1918 – A magyar kormány Ruszka Krajina néven autonóm terület létrehozását helyezi kilátásba a ruszinok számára.
 1926 – Japánban trónra lép Hirohito császár.
 1941 – A japánok elfoglalják Hongkongot.
 1944 – A szovjet Vörös Hadsereg csapatai körülzárják Budapestet.
 1989 – Kivégzik Nicolae Ceaușescu román kommunista elnököt és feleségét Târgovișteben.
 1991 – Lemond Mihail Szergejevics Gorbacsov, a Szovjetunió elnöke.
 1998 – 1969 után először ünneplik újra a karácsonyt Kubában, miután Fidel Castro bejelentette, hogy újra ünnep lesz Jézus születése.

Tudományos és gazdasági események
 1492 – Kolumbusz Kristóf és hajója, a Santa Maria megérkezik Dominikába 
 2003 – Mars körüli pályára áll az első európai űrszonda, a Mars Express

Kulturális események
 352 – Az első dokumentált karácsonyi mise 
 476 – A középkori évkezdet. Az év nem január elsejével, hanem – „a mi Urunk, Jézus Krisztus születése napjával” – december 25-én kezdődött a középkori időszámítás szerint

Irodalmi, színházi és filmes események

Zenei események
 1818 – Először csendül fel az egyik legismertebb karácsonyi dal, a Csendes éj () Franz Joseph Gruber és Joseph Mohr szerzeménye az ausztriai Oberndorf bei Salzburgban

Egyéb események
 1996 – New Yorkban + 17,2 °C-ot mértek, ami rekord magas hőmérséklet.
 2009 – Az amerikai Northwest Airlines Amszterdamból Detroitba tartó járatán a nigériai Umar Faruk Abdulmutallab egy – az alsónadrágjába rejtett – bombát próbált felrobbantani, azonban csak magában tett vele kárt.
 2015 – New Yorkban + 21 °C-ot mértek, ami rekord magas hőmérséklet.

Sportesemények

Születések 
 1584 – Ausztriai Margit spanyol királyné († 1611).
 1642 (a Gergely-naptár szerint 1643. január 4.) – Isaac Newton angol fizikus, matematikus, csillagász (✝ 1727)
 1648 – Csete István magyar jezsuita rendi hitszónok († 1718)
 1709 – Julien Offray de La Mettrie francia orvos, filozófus († 1751)
 1720 – Anna Maria Pertl Wolfgang Amadeus Mozart édesanyja († 1778)
 1821 – Clara Barton amerikai humanitárius, ápolónő, az Amerikai Vöröskereszt megalapítója († 1912)
 1831 – Pereszlényi János (1831–1894) győri református lelkész, újságíró, lapszerkesztő († 1894)
 1849 – Nogi Mareszuke japán katona, főnemes, 1896–1898. között Tajvan szigetének katonai kormányzója († 1912)
 1861 – Thirring Gusztáv magyar földrajztudós († 1941)
 1870 – Helbing Ferenc magyar grafikus és festő († 1958)
 1886 
 Franz Rosenzweig német filozófus, történész († 1929)
 Jerzy Żurawlew lengyel zeneszerző, zongoraművész és zenepedagógus, a Varsói Konzervatórium egykori rektora, a Nemzetközi Chopin Zongoraversenyek elindítója († 1980)
 Kertész Mihály magyar származású amerikai filmrendező (Casablanca) († 1962)
 1899 – Humphrey Bogart Oscar-díjas amerikai színész († 1957)
 1904 – Gerhard Herzberg kanadai Nobel-díjas fizikus († 1999)
 1907 – Cab Calloway amerikai dzsesszénekes, zenekarvezető, filmszínész († 1994)
 1909 – Gleb Jevgenyjevics Lozino-Lozinszkij orosz nemzetiségű szovjet mérnök, repülőgép-tervező († 2001)
 1910 – Zorra Duntov amerikai autóversenyző († 1996)
 1918 – Anvar Szadat egyiptomi elnök († 1981)
 1919 – Balogh József mezőgazdász, kelet-magyarországi helyi politikus, országgyűlési képviselő († 1977)
 1919 – Vályi Péter vegyészmérnök, miniszter, miniszterelnök-helyettes, az MSZMP KB tagja († 1973)
 1924 
Váci Mihály Kossuth- és József Attila-díjas magyar költő († 1970)
Gábori György magyar közíró, szociáldemokrata politikus és taxivállalat-vezető († 1997) 
 1925 – Carlos Castaneda latin-amerikai származású, amerikai antropológus († 1998)
 1927 – Rám Nárájan indiai zenész
 1932 – Domján Edit Jászai Mari-díjas magyar színésznő († 1972)
 1934 – Giancarlo Baghetti olasz autóversenyző († 1995)
 1941 – Halász Gábor matematikus, az MTA tagja
 1942 – Rencz Antal magyar rendező, színházigazgató 
 1943 – Hanna Schygulla lengyel származású német színésznő, énekesnő
 1943 – Wilson Fittipaldi brazil autóversenyző
 1945 – Horkay István magyar képzőművész
 1945 – Kiss István magyar színész († 1979)
 1949 – Osztrics István magyar vívó, olimpiai bajnok, fogorvos
 1949 – Sissy Spacek Oscar-díjas amerikai színésznő
 1954 – Annie Lennox Grammy- Golden Globe- és Oscar-díjas skót énekes és zeneszerző
 1960 – Vlahovics Edit magyar színésznő
 1962 – Jonathan Nott angol karmester
 1966 – Nyírő Beáta magyar színésznő
 1971 – Justin Trudeau kanadai politikus, Kanada miniszterelnöke
 1972 – Josh Freese amerikai dobos, dalszerző
 1972 – Széll Horváth Lajos magyar színész
 1973 – Christina Chiuso olasz úszó
 1976 – Tuomas Holopainen finn zenész
 1977 – Újhelyi Kinga Jászai Mari-díjas magyar színésznő
 1979 – Robert Huff brit autóversenyző
 1981 – Tilinger Attila magyar énekes, televíziós műsorvezető, zenei producer, újságíró
 1984 – Yenima Arencibia kubai atléta
 1984 – Kállai Zoltán, magyar tornász
 1987 – Felizardo Ambrosio angolai kosárlabdázó 
 1988 – Dele Adeleye nigériai labdarúgó
 1989 – Puzsa Patrícia magyar színésznő
 1990 – Domokos Zsolt magyar színész
 1993 – Krausz Gergely magyar tollaslabdázó

Halálozások 
 1361 – Piast Ágnes magyar királyné (* 1293/1296)
 1572 – Méliusz Juhász Péter református magyar író (* 1532)
 1683 – Kara Musztafa török nagyvezír, a sorsfordító kahlenbergi csata vesztes katonai vezetője (* 1634)
 1784 – Josza Buszon japán költő, festő (* 1716)
 1842 – Ifjabb Cserey Farkas cs. és kir. kamarás, őrnagy, író (* 1773)
 1845 – Wilhelm Friedrich Ernst Bach német zeneszerző (* 1759)
 1922 – Weiss Manfréd báró, nagyiparos (* 1857)
 1926 – Taisó, japán 123. császára (* 1879)
 1935 – Paul Bourget francia író, kritikus (* 1852)
 1938 – Karel Čapek cseh regényíró, drámaíró, elbeszélő publicista, műfordító, filozófus (* 1890)
 1938 – Gombos Ferenc Albin történész, pedagógus, író, az MTA tagja (* 1873)
 1943 – Durigo Ilona opera-énekesnő (* 1881) 
 1943 – Lukachich Géza báró, csász. és kir. altábornagy, (* 1865)
 1944 – Stollár Béla újságíró, antifasiszta ellenálló (* 1917)
 1959 – Hendrey József erdőmérnök, országgyűlési képviselő (* 1891)
 1963 – Tristan Tzara (er. Sami Rosenstock) román származású francia költő (* 1896)
 1967 – Iván István ötvös- és éremművész (* 1905)
 1974 – Abai György magyar építészmérnök (* 1925)
 1977 – Charlie Chaplin amerikai színész, filmrendező (* 1889)
 1977 – Reményi József szobrász, érem- és plakettművész (* 1887)
 1983 – Joan Miró spanyol festőművész, szobrász, keramikus (* 1893)
 1985 – Jacques Monod francia színész  (* 1918)
 1986 – Szabó János magyar politikus, helyiipari, később város- és községgazdálkodási miniszter († 1897)
 1989 – Nicolae Ceaușescu román kommunista politikus, pártfőtitkár, elnök-diktátor (* 1918)
 1989 – Elena Ceaușescu Nicolae Ceaușescu felesége, Románia alelnöke (*1916)
 1993 – Jiggs Peters amerikai autóversenyző (* 1920)
 1995 – Dean Martin amerikai énekes, színész (* 1917)
 1999 – Rákos Sándor magyar költő, műfordító A Gilgames eposz fordítója (* 1921)
 2005 – Birgit Nilsson svéd opera-énekesnő (szoprán) (* 1918)
 2006 – James Brown amerikai blues-énekes (* 1933)
 2008 – Eartha Kitt amerikai színésznő, énekesnő, kabarettista (* 1927)
 2011 – Mary Zsuzsi magyar táncdalénekesnő (* 1947)
 2016 – George Michael angol énekes-dalszerző (* 1963)
 2017 – Kovács Sándor kolozs-dobokai főesperes (*1948)

Nemzeti ünnepek, emléknapok, világnapok 
 Mozambik: a család napja

Jegyzetek 

December napjai